cyanic-selkie/wikianc huggingface dataset:
Jan Vansina
Zäit am Belsche Kongo an am Ruanda
Nodeem hien eng Zäitchen do war, hunn d'Kuba lues a lues ugefaangen him ze vertrauen, soudatt hien endlech konnt mat senger Feldaarbecht ufänken. Am Mee 1953 huet de Vansina ugefaangen, de Bushong hir Gedichter an alles wat si iwwer hir Geschicht nach woussten ze dokumentéieren. Gehollef krut hien dobäi vun de Bulaam, enger Aart afrikanesch Lokalhistoriker, déi d'Geschicht vun hire Communautéite mëndlech weiderginn. Fir awer kënne méi intensiv d'Geschicht vun de Kuba ze dokumentéieren, huet de Jan missen d'Erlabnis vun hirem Kinnek hunn. Nodeem hie vum Kinnek akzeptéiert gouf, konnt hien ewell mat allméigleche Leit vun den Kuba schwätzen, an hir Geschicht sou mat engem Tounbandapparat ophuelen. Hien huet souguer als éischten a warscheinlech eenzegen Europäer un enger Kuba-Initiatiounszeremonie deelgeholl, déi iwwer Woche gaangen ass. Dëst ass ee Ritual fir déi jonk Kuba als Männer an hirer Gesellschaft anzeféieren. Am Dezember 1953 ass de Vansina dann op Astrida am Ruanda gereest, fir do un engem interdisziplinäre Seminar deelzehuelen. Astrida war ee vun den Haaptsëtzer vum IRSAC. Zu Astrida huet de Vansina da seng spéider Fra Claudine kennengeléiert.
Aillevillers-et-Lyaumont
D'Géigend ëm Aillevillers-et-Lyaumont ass bekannt well et do fréier vill Schnapsbrennereie gouf. En Dekret vun 2010 huet der Géigend eng AOC ënner dem Numm Kirsch de Fougerolles zougesprach.
Jan Vansina
Zäit am Belsche Kongo an am Ruanda
Zu där Zäit huet hien och seng Léift zur Feldaarbecht entdeckt, fir hie war et méi faszinant an eng aner Kultur anzedauche wéi doriwwer akadeemesch Aarbechte fir aner Fuerscher ze schreiwen. Am Mee 1954 war nach ee Seminar zu Astrida, obwuel de Vansina virun allem dohi gereest ass fir d'Claudine erëm ze gesinn, mat där hie mëttlerweil verloobt war. Si sinn am September 1954 bestuet ginn. De Vansina huet sech zu där Zäit och entscheet, seng Dokteraarbecht an der Geschicht ze schreiwen.
Aillevillers-et-Lyaumont
Verkéier
Iwwer d'Gare vun Aillevillers op der Streck Blainville-Lure ass d'Gemeng un de Schinneverkéier um Netz vum TER Franche-Comté ugeschloss.
Jan Vansina
Zäit am Belsche Kongo an am Ruanda
Den 1. Oktober 1954 ass de Jan Vansina vum belsche Militär agezu ginn, fir déi nächst 18 Méint war hien an der Base vu Kamina an der Provënz Katanga stationéiert. Am Februar 1956, kuerz ier säi Militärdéngscht eriwwer war, huet seng Fra säi Bouf, de Bruno, op d'Welt bruecht.
Nodeem hien den 22. Mäerz 1956 aus der Arméi entlooss gi war, ass de Jan Vansina e puer Méint duerch d'ganzt Kuba-Land gereest. Hien huet dobäi enorm vill nei Informationen iwwer d'Geschicht vun de Kuba gesammelt, an al Informatiounen iwwerpréift. Den 1. Juli 1956 ass de Vansina mat senger Famill zeréck an d'Belsch gereest. Obwuel hien et deemools nach net wousst, sollt hien ni méi d'Geleeënheet kréien nach eng Kéier an de Kongo bei d'Kuba ze reesen.
En Historiker vun Afrika
De Jan Vansina ass ee vun de Pionéier vun der afrikanescher, a virun allem der mëndlecher, Geschicht. Obwuel hien als Anthropolog an de Kongo bei d'Kuba geschéckt gi war, huet hien do seng Léift fir Afrika, seng Awunner a seng Geschicht entdeckt. Et sollt allerdéngs e relativ laange Kampf fir hie gi bis d'afrikanesch Geschicht als Fachgebitt unerkannt an etabléiert war. Nodeem de Jan 1956 zu Bréissel ukomm ass, huet hie mat senger Famill an engem klengen Appartement gelieft, bis hie seng Dokteraarbecht konnt verdeedegen.
Enn 1957 huet de Jan Vansina d'Plaz als Direkter vun der IRSAC-Statioun zu Astrida iwwerholl. Hie war och domat averstanen, zu Lovanium, enger nei gegrënnter Universitéit am Kongo, als Professer Coursen ze halen. Och do huet hien erëm mëndlech Geschicht a Gedichter iwwer d'Herrscher vum Ruanda dokumentéiert, fir se dann zum Schluss ze publizéieren. Fir dëse Projet ze realiséieren huet hien ab 1958 seng Leit duerch d'ganzt Land geschéckt fir Informaten ze fannen, ausserdeem huet hien och nach ugefaangen am Burundi ze fuerschen. Doriwwer eraus huet hien 1958 och nach seng Carrière als Professer op der Universitéit vu Léopoldville ugefaangen. D'Enn vun den 1950er Jore war d'Zäit wou vill Länner an Zentralafrika hir Onofhängegkeet kruten, soudatt de Vansina d'Projeten am Kongo an am Ruanda nach fäerdeg gemaach huet, fir dann 1960 erëm zeréck an d'Belsch ze reesen, wou seng Fra a säi Bouf schonn op hie gewaart hunn.
E Belsch an Amerika
De 26. November 1960 ass de Jan Vansina a seng Famill zu Madison an Amerika ukomm. Hien hat do eng Plaz op der University of Wisconsin ugeholl, wou hien d'Hallschent vun der Zäit als Professer an déi aner Hallschent an der Recherche geschafft huet. Dëst huet et him erméiglecht, fir seng Recherchen aus deene Jore virdrun op de Pabeier ze bréngen. Et huet allerdéngs e bësse gedauert bis de Jan a seng Famill sech an Amerika agelieft haten, vu que d'Liewen an d'Kultur do ganz aanescht ware wéi an Afrika oder och an Europa. Wat him awer direkt gefall huet war déi informell Relatioun tëscht Professeren an hire Studenten. Hien a seng Famill sinn an Amerika häerzlech empfaange ginn, sou hu si senger Fra ënner anerem gehollef Englesch ze léieren. De Vansina war mat responsabel fir zu Madison Afrikanesch Geschicht als Fach z'etabléieren an opzebauen. Och do huet de Vansina Pionéieraarbecht geleescht, well vill Unien an Amerika hunn duerno d'Strukture vum afrikanesche Geschichtsprogramm vu Madison iwwerholl. No zwee Joer war et fir hien Zäit nees an der Recherche ze schaffen. D'Recherche hat hie schonn ëmmer wäit méi faszinéiert wéi d'Aarbecht als Professer. Enn 1962 ass hien dofir nees zeréck an Afrika gereest, wou hie fir den OSTROM (Office de la Recherche Scientifique et Technique d'Outre-Mer) gefuerscht huet. Wärend 5 Méint huet hien do d'prekolonial Geschicht vum Tio Kinnekräich am Kongo-Brazzaville erfuerscht.
Am Summer 1964 ass de Jan Vansina mat senger Famill zeréck op Madison komm. Dëst war an Amerika eng revolutionär Zäit, engersäits duerch den Civil Rights Movement an anerersäits duerch de Vietnamkrich. D'afrikanesch Geschicht huet zu där Zäit en Héichpunkt u Popularitéit erreecht, an huet sech iwwer Joren ëmmer méi vergréissert. Ausserdeem waren och d'Studentebeweegungen Enn vun den 1960er Joren op hirem Héichpunkt. 1968 ass de Campus zu Madison vun der Nationalgarde besat ginn an 1970 ass e Gebai um Campus explodéiert. 1970 ass zu Madison och een African American Studies Program gestart ginn.
Seng lescht Feldaarbecht huet de Vansina 1977 ugefaangen. Hien ass mat engem vu sengen ale Studenten a Libyen gereest fir do en Institut fir mëndlech Geschicht opzebauen - fir de Vansina eng absolut Dramaarbecht.
Hien huet ausserdeem och nach bei engem Unesco-Projet iwwer afrikanesch Geschicht matgeschafft.
D'Enn vun enger grousser Carrière
1986 ass fir hien en Dram wouer ginn wéi hien zu Beijing Coursen iwwer Zentralafrikanesch Geschicht konnt ginn. Schonn als Kand hat China hien ëmmer faszinéiert.
Nodeem hien 1986 séchergestallt hat, datt d'afrikanesch Geschicht zu Madison weider finanzéiert géif, war et Zäit fir hien, lues a lues an d'Pensioun ze goen. Tëscht 1990an 1991 huet hie keng nei Doktorande méi ënnerstëzt an huet och ëmmer manner Coursen op der Uni ginn. Déi lescht wichteg Aufgab fir de Vansina war elo just nach, sécherzestellen, datt d'afrikanesch Geschicht als Fach zu Madison weiderhi bestoe sollt.
Quell
Quell fir dësen Artikel ass d'Autobiographie vum Jan Vansina: Living with Africa.
François Goldschmit
De François Goldschmit, gebuer den 10. Juli 1911 zu Biereng bei Miersch oder zu Nidderkuer an ëmbruecht den 19. Mee 1944 am Konzentratiounslager Natzweiler-Struthof, war e lëtzebuergesche Resistenzler. Hie war bei de PI-Men zu Déifferdeng aktiv.
Liewen an der Resistenz
De Goldschmit war vun 1941 u bei der Resistenzorganisatioun PI-Men aktiv an hire wichtegste Passeur ginn. Hie war fir d'Evakuatioun vun de Flüchtlinge verantwortlech andeems hie s'iwwer d'franséisch Grenz bruecht huet. Vun do aus huet hie s'op de Wee an d'Duerf Les Ancizes am Departement Puy-de-Dôme am fräien Deel vu Frankräich geschéckt. Dobäi gouf hie vum Edouard Morbé a vum Charles Wiesen ënnerstëtzt, déi d'Logistik organiséiert hunn.
De Goldschmit huet Ufank 1944 véier Deserteuren iwwer d'franséisch Grenz bruecht an ass um Heemwee beim Vesquenhaff vun enger däitscher Patrull entdeckt ginn. Hie konnt zwar entkomme, gouf awer ugeschoss a blesséiert. Trotz sengem Bluttverloscht huet hien d'Haus vun der Famill Schoder um Rollesbierg erreecht a gouf vun engem Dokter medezinesch versuergt. Kuerz drop ass hien awer vum Lëtzebuerger Refraktär Henri Rolgen un d'Gestapo verrode ginn, déi hien den 8. Abrëll verhaft huet. Si huet hien an de Prisong am Gronn bruecht an an der Villa Pauly verhéiert. Den 18. Mee ass hien an d'KZ Natzweiler-Struthof bei Stroossbuerg bruecht ginn. Do waren och déi aner Lëtzebuerger Albert Ungeheuer, Ernst Lorang, Marcel Jung, Edouard Morbé, Charles Wiesen a Georges Tholl, well d'Opfanglager Les Ancizes och verrode gi war. Den Dag drop si se mat dräi Fransousen an engem Staatelosen erschoss ginn. D'Läiche si verbrannt ginn, mä vun aneren Häftlingen anonym an enger Holzkëscht ënnert dem Holzbuedem verstoppt ginn.
De François Goldschmit hat als Géisser bei der HADIR geschafft. Seng Fra Mathilde Goldschmit-Maar war och an der Resistenz aktiv a war a verschiddenen däitsche Prisongen inhaftéiert ginn, éier d'Amerikaner si schliisslech an der haiteger Tschechescher Republik befreit hunn. Zesummen haten de François an d'Mathilde Goldschmit dräi Kanner.
Éierung nom Krich
Nom Krich goufen dem Goldschmit seng Äschen an déi vun den anere sechs Lëtzebuerger zeréck op Lëtzebuerg iwwerfouert, wou si de 6. August 1945 feierlech zu Déifferdeng bäigesat goufen.
No sengem Doud ass de François Goldschmit mam Kräiz vum Ordre de la Résistance ausgezeechent ginn. Hie krut och d'Croix de Guerre avec Palmes vun der franséischer Arméi, well hie sëllege franséischen Arméigefaangenen op der Flucht a Frankräich gehollef huet. Den Dwight D. Eisenhower, ieweschte Kommandant vun den Alliéierten a spéideren US-President, huet der Famill den Dank vun den USA matgedeelt, well de Goldschmit amerikanesche Pilote bei der Flucht gehollef hat. 1969 krut hien och posthum d'Médaille de la reconnaissance nationale.
Den 10. Juli 2011, wéi de Goldschmit honnert Joer al gi wier, hu seng Jongen Norbert a Fernand e Monument als Erënnerung un hir Elteren zu Déifferdeng beim Vesquenhaff op der Strooss fir op Héiseng installéiert. D'Ariichtung vum Monument war eng Privatinitiativ an d'Déifferdenger Gemeng huet sech verflicht, sech ëm den Entretien vun der Gedenkplaz ze këmmeren.
Ewa Kopacz
D'Ewa Bożena Kopacz [ˈɛva bɔˈʐɛna ˈkɔpat͡ʂ], gebuer den 3. Dezember 1956 zu Skaryszew, ass eng polnesch Doktesch (Generalistin a Kannerdoktesch) a Politikerin (Biergerplattform - Platforma Obywatelska; virdrun Fräiheetsunioun - Unia Wolności). Si war ee Joer laang, 2014-2015, Ministerpresidentin vu Polen.
Den 22. September 2014 gouf si Ministerpresidentin vun der Republik Polen, als Nofollgerin vum Donald Tusk, deen zum President vum Europäesche Conseil erannt gi war. Bei de Parlamentswalen am Hierscht 2015 huet d'Oppositiounspartei PiS d'absolut Majoritéit gewonnen an d'Beata Szydlo gouf hir Nofollgerin als Ministerpresidentin.
Teppech
En Teppech ass en Tissu, deen zanter der Antiquitéit benotzt gëtt fir Maueren an hautdesdaags haaptsächlech Biedem ze bedecken. Orientalesch Teppecher gi mat Handaarbecht gemaach, europäesch Teppecher gi mat maschinelle Wiefstill gewieft.
Napoleonsgaart
Den Napoleonsgaart ass en Hiwwel a Lieu-dit an der lëtzebuergescher Gemeng Rammerech, nieft der Uertschaft Schwiddelbruch. E läit op enger Héicht vu 554,3 m. Bis 1951 huet et als den héchste Punkt vum Grand-Duché gegollt.
Geographie
De Lieu-dit läit um CR308 (Rammerech - Gréiwels), am Flouer Héicht, am nordëstleche Wupp vun der Kadastersektioun Schwiddelbruch.
Altimetrie
Déi éischt topographesch Kaart déi dat ganzt Lëtzebuerger Land ofgedeckt huet, gouf 1905 vum franséische Kartograph Jules Hansen publizéiert. Bei der Héichtemiessung déi hie mam Barometer gemaach huet, gouf den Napoleonsgaart mat 562 m als héchst Plaz vum Land ermëttelt, virun der Buergplaz mat 555 m. Méi spéit huet sech awer erausgestallt, datt dem Hansen seng Berechnunge falsch waren. 1951 huet de franséischen Institut géographique national dunn am Optrag vum Kadaster déi éischt topographesch Kaarten op Basis vun der Photogrammetrie opgestallt. Dobäi gouf d'Buergplaz mat 559 m déi héchst Plaz vum Land, virun Op Kneiff (558 m) an dem Napoleonsgaart (549 m).
Den Napoleonsgaart war deemno knapp fofzeg Joer laang fälschlecherweis déi héchst Plaz vum Land.
Ursprong vum Numm
D'Plaz krut hiren Numm zu Éiere vum Napoleon François Joseph Charles Bonaparte, dem eenzege Fils vum franséische Keeser Napoleon Bonaparte an der Marie-Louise vun Éisträich. No der Gebuert huet den Napoleon nämlech ugeuerdent, datt op der héchster Plaz an all Regioun iwwer déi hie regéiert huet, Beem – haaptsächlech Fiichten – ugeplanzt sollte ginn.
Dat erkläert och firwat et nach aner Plaze gëtt, déi esou genannt ginn. Ënnert anerem gëtt et nach en Napoleonsgaart um Potaschbierg bei Gréiwemaacher.
Den Tuerm
Op der Kopp – dem sougenannte Belvédère – steet en Tuerm aus dem Joer 1928. Et handelt sech ëm en Triangulatiounstuerm dee vum Kadaster gebraucht ginn ass.
De massiven Tuerm war e Beobachtungs– an Aussiichtstuerm fir d'Triangulatioun vun der 1. Uerdnung. Bannendra war eng Beobachtungsplattform amenagéiert. An de Joren duerno gouf en zum Zweck vun der Triangulatioun vu Lëtzebuerg un d'Reseaue vun eisen Nopeschlänner ugeschloss. Méi spéit ass en och an den europäeschen Haapttriangulatiounsreseau mat abezu ginn an e gouf gebraucht fir astronomesch Beobachtungen ze maachen.
Beim geographeschen Nivellement an an nom Zweete Weltkrich ass d'Héicht vun der Plaz definitiv festgehale ginn:
Hannert dem Tuerm ass e Drénkwaasserbaseng vun der DEA mat enger Capacitéit vun 200 m3, dee momentan(Juli 2021) am Gaang ass vergréissert ze ginn. Op Stroossenniveau besteet eng Verbindung vum Tuerm an d'Schiberkummer vum Behälter, den Tuerm selwer hat awer ni d'Funktioun vun engem Waassertuerm. Nodeems de Raum net méi vun der DEA gebraucht gouf, bestoung e Projet zesumme mam Kadaster fir e Musée anzeriichten an den Tuerm fir Visiteuren als Aussiichtstuerm opzemaachen. De Projet ass awer net realiséiert ginn.
Niewent dem Tuerm stinn Antennemasten. De Belvédère steet zanter dem 7. Februar 2011 op der Lëscht vum Zousazinventaire vun de klasséierte Monumenter.
Neutralitéit (International Politik)
Ënner Neutralitéit versteet een d'Situatioun vun engem Staat, dee sech aus engem Krich tëscht zwéin oder méi anere Staaten eraushält, entweeder well e sech net wëll militäresch bedeelegen (wann en dat iwwerhaapt dierft) oder well e kee vun den anere Staate wëll ënnerstëtzen.
D'Neutralitéit ka fräi gewielt sinn, kann awer och opgedroe gi sinn, fir net "opgezwongen" ze soen. Se kann iwwregens arméiert oder awer onbewaffnet sinn.
Neutral Staaten an Europa sinn haut z. B. d'Schwäiz, Schweden, Finnland..., mat ënnerschiddlechen Originnen an Traditiounen. D'Neutralitéit verhënnert iwwregens net, datt d'Bevëlkerung oder souguer d'Regierung vun engem neutrale Staat am Fall vun engem Konflikt enger Säit géintiwwer méi Sympathie weist, wéi där anerer (op Däitsch schwätzt ee vu "wohlwollender Neutralität"; "neutralité bienveillante" op Franséisch).
Lëtzebuerg war selwer, duerch den internationalen Traité vun 1867 neutraliséiert a - wéinstens um Pabeier - ënnert d'Garantie vun de Signatärmuechten (ouni d'Belsch awer, well dee Staat selwer neutral ze sinn hat) gesat ginn. Dat huet den däitschen Noper awer weeder 1914 nach 1940 dovun ofgehalen, Lëtzebuerg z'iwwerfalen a jorelaang ze besetzen. Dofir huet d'Lëtzebuerger Regierung am Exil decidéiert, d'Neutralitéit opzeginn an der alliéierter Koalitioun bäizetrieden. Nom Krich huet Lëtzebuerg sech mat enger Arméi dotéiert an ass Grënnungsmember vum Bréisseler Pakt, vun der Atlantescher Allianz) a vun der Western European Union (WEO) ginn.
Pasquale Andreoli
De Pasquale Andreoli gebuer 1774 zu Falconara Marittima a gestuerwen 1837 zu Gela, war en italieenesche Loftfaartpionéier.
Wolfgang Sawallisch
De Wolfgang Sawallisch gebuer de 26. August 1923 zu München a gestuerwen den 22. Februar 2013 zu Grassau war en däitschen Dirigent a Pianist.
Dan Spogen
Den Dan Spogen, gebuer den 30. Mäerz 1980, ass e lëtzebuergesche Radiosspeaker an Televisiouns-Moderateur.
Bei RTL Radio Lëtzebuerg moderéiert hien ë. a. d'Sendungen Spogen vs. Biver an - zesumme mam Michelle Reiter - de Wecker. Op der Tëlee presentéiert hie bei RTL Télé Lëtzebuerg d'Sendungen 20vir - Planet Magazin, Picobello, Famillenduell an RTL Kichen - Kachduell.
Hie war am Lycée du Nord an huet eng 13e Commerce et Gestion gemaach. Hien ass e fréiere Foussballspiller an huet ë. a. beim FC Wolz 71 (Saison 2002/2003), beim Racing (2006/2007) a bei der Union Sportive Hueschtert (2010/2011) am Mëttelfeld gespillt.
De Spogen hat eng Cameo-Roll als Polizist Rolf am Film Autobahnraser (2004) an 2015 am Andy Bausch sengem Faustino: One Man Show. Hie war och Spriecher am Lauschterspill D'Fuesent vun den Déieren (2003).
June Wilkinson
D'June Wilkinson, gebuer de 27. Mäerz 1940 zu Eastbourne an England ass eng englesch Schauspillerin a Pin-up-Girl
Susanne Blakeslee
D'Susanne Ann Blakeslee, gebuer de 27. Januar 1956 zu Los Angeles am Bundesstaat Kalifornien, ass en US-amerikanesch Synchronspriecherin a Film- an Theaterschauspillerin.
Kieron Moore
De Kieron Moore, gebuer als Ciarán Ó hAnnracháin (englesch: Kieron O’Hanrahan) de 5. Oktober 1924 zu Skibbereen an Irland a gestuerwen de 15. Juli 2007 zu Jonzac an der (Charente-Maritime) a Frankräich, war en iresche Schauspiller.
CR165A
Den CR165A ass e Chemin repris am Kanton Esch-Uelzecht an der Gemeng Keel. Et ass eng Verbindungsstrooss zu Téiteng tëscht dem CR166 an der N33.
Den CR165A ass ronn 400 m laang.
Clemens Brentano
De Clemens Wenzeslaus Brentano de La Roche , gebuer den 9. September 1778 zu Ehrenbreitstein (haut e Quartier vu Koblenz) a gestuerwen den 28. Juli 1842 zu Aschaffenburg, war en däitsche Schrëftsteller.
Hien ass virun allem bekannt fir de Reccueil vu Vollekslidder a -gedichter vum Mëttelalter bis an d'18. Joerhonnert, Des Knaben Wunderhorn, déi en tëscht 1805 an 1808 an 3 Bänn, zesumme mam Achim von Arnim, publizéiert huet. Mam von Arnim ass hien ee vun den Haaptrepresentante vun der sougenannter Heidelberger Romantik.
Hie selwer huet Gedichter, Märerecher, Erzielungen, Theaterstécker a Vers-Epe geschriwwen. Um Enn vu sengem Liewe waren et haaptsächlech reliéis Texter.
Philippe Matsas
De Philippe Matsas, gebuer den 20. Oktober 1962 an der Stad Lëtzebuerg, ass e lëtzebuergesche Fotograf.
Hie lieft a schafft zanter 1987 zu Paräis. Seng Reportagen a Portraite vu Perséinlechkeeten (Schrëftsteller, Philosophen, Schauspiller, Museker, asw.) goufen an Zeitungen an Zäitschrëften ewéi Elle, Figaro Magazine, Paris Match, Le Point, L'Express, Stern oder Die Zeit publizéiert.
De Philippe Matsas ass Grënnungsmember vun der Agence Opale, déi sech op Portraite vu Schrëftsteller spezialiséiert huet.
André Versini
Den André Versini, gebuer als André-Michel Versini den 23. November 1923 zu Saint-Mandé a gestuerwen den 8. Dezember 1966 zu Paräis, war e franséische Schauspiller, Filmregisseur an Dréibuchauteur.
Bethonvilliers
Bethonvilliers ass eng franséisch Gemeng am Territoire de Belfort an der Bourgogne-Franche-Comté.
D'Uertschaft läit am Dall vun der Madeleine.
Gilles (Virnumm)
Gilles ass, am franséischsproochege Raum, e geleefege Virnumm.
Ënner de Leit mat deem Virnumm sinn:
Saint-Sulpice (Ain)
Saint-Sulpice ass eng franséisch Gemeng am Departement Ain an der Regioun Auvergne-Rhône-Alpes.
Claude Schintgen
De Claude Schintgen oder Jean Claude Schintgen, gebuer den 23. Mäerz 1939 zu Charleroi, ass e fréiere lëtzebuergesche Ringer an Olympionik.
Hien huet Lëtzebuerg op den Olympesche Sumerspiller 1960 zu Roum vertrueden.
Gilles
Gilles ass ë. a.:
Brieulles-sur-Bar
Brieulles-sur-Bar ass eng franséisch Gemeng an den Ardennen an der Regioun Grand Est am Dall vun der Bar.
Olivier Catani
Den Olivier Catani ass e lëtzebuergeschen Televisiounsmoderateur bei RTL Télé Lëtzebuerg, wou hien d'Sendungen 20vir - Planet Magazin, ofwiesselnd mam Dan Spogen, a PISA de Wëssensmagazin presentéiert.
Hien ass zu Jonglënster opgewuess an an de Lycée classique d'Echternach gaangen. Op der Universitéit zu Freiburg im Breisgau huet hie Geographie a Sportwëssenschafte studéiert. No sengem Studium huet hien e Stage beim däitschen RTL gemaach an duerno e Mount laang Showen am Europapark zu Rust moderéiert,.
De Catani huet 2012 an enger Episod vun der Sitcom Comeback matgespillt.
Francophonie
D'Francophonie bezeechent engersäits deen Ensembel vu Leit, déi Franséisch entweeder als Mammesprooch, als Alldagssprooch, als Verwaltungssprooch, als Sprooch am Enseignement oder als gewielte Sprooch schwätzen. Anerersäits, op politeschem Plang, versteet een ënner Francophonie déi Gemeinschaft vu franséischsproochege Länner oder munnechmol deen Ensembel vu Länner oder Regiounen déi der Organisation internationale de la Francophonie ugehéieren.
Association luxembourgeoise pour le maintien du patrimoine aéronautique
D'Association luxembourgeoise pour le maintien du patrimoine aéronautique a.s.b.l., kuerz ALMPA, ass een am Joer 2004 gegrënnte Veräin, deen de Lëtzebuerger Fligereimusée zu Munneref am Pavillon vun der Kind-Quell am Park vum Thermalbad zu Munneref bedreift.
Francophonie
D'Francophonie bedeit de Fait datt ee Franséisch schwätzt. An dëser Bedeitung ass d'Francophonie e Bestanddeel vun der Aussepolitik vu Frankräich a munnech aner Länner aus dem francophone Sproochraum.
Den 20. Mäerz ass all Joer d'Journée internationale de la Francophonie.
D'Francophonie zu Lëtzebuerg
E wichtege Vertrieder vun der Francophonie zu Lëtzebuerg ass den Universitéitsprofesser Frank Wilhelm, dee lëtzebuergesche Korrespondent ass vun der Revue d'histoire littéraire de la France, der Francophonie vivante, L'Année francophone internationale, an de Cahiers francophones d'Europe centre-orientale. Donieft ass de Frank Wilhelm zanter 1996 Vizepresident vum Veräin Les amis de la maison de Victor Hugo à Vianden a.s.b.l..
Zum internationalen Dag vun der Francophonie organiséiert de Frank Wilhelm all Joer op den 20. Mäerz e Literaturowend ënner dem Titel "Littératures francophones - Diversité et convergences", deen zanter senger Ëffnung am Joer 2004 am Kulturzenter vun der Abtei Neimënster ofgehale gëtt. D'Texter gi vu professionelle Schauspiller gelies.
Willibrord Scheffer
Den Henri oder Henry Scheffer, gebuer den 1. Mäerz 1697 an der Stad Lëtzebuerg, a gestuerwen sen 29. Oktober 1762, war, ënner dem Uerdensnumm Willibrord Scheffer, 79. Abt vun der Abtei Sankt Maximin vun Tréier.
Hie war de Jong vum Konschtschmadd Henri Scheffer-Macher. De 15. August 1720 ass hien an d'Benediktinerabtei Sankt Maximin zu Tréier agetrueden, an huet de 14. September 1721 säi Verspriechen ofgeluecht an den Numm Pater Willibrord ugeholl. Den 23. September 1724 gouf hien zum Priister geweit.
Den 21. Abrëll 1738 gouf de Pater Wilibrord zum 79. Abt vu Sankt Maximin gewielt, an huet säin Amt den 9. November vun deem Joer ugetrueden.
Ënner senger Amtszäit gouf en neit Gebai fir de Refuge Sankt Maximin (do, wou haut den Ausseministère dran ass) an der Stad Lëtzebuerg gebaut. Hien hat säi Wopen iwwer der Agankspaart ubrénge gelooss; dësen ass haut um Beetebuerger Schlass zu gesinn.
Hélène Tossy
D'Hélène Tossy, gebuer als Hélène Françoise Tissot den 30. November 1906 zu Marseille a gestuerwen de 26. Juli 1979 zu Paräis, war en franséisch Schauspillerin a Synchronspiecherin.
Si war Filmer vu bekannte Regisseure wéi Henri Verneuil, Gilles Grangier, Jean Delannoy, Claude Autant-Lara, Anatole Litvak a René Clément ze gesinn.
Givry-en-Argonne
Givry-en-Argonne ass eng franséisch Gemeng am Departement vun der Marne an der Regioun Grand Est.
Saint-Martin-le-Châtel
Saint-Martin-le-Châtel ass eng franséisch Gemeng am Departement Ain an der Regioun Auvergne-Rhône-Alpes.
Carlo Brioschi
De Carlo Brioschi gebuer de 15. August 1781 zu Mailand a gestuerwen den 29. Januar 1833 zu Neapel war en italieeneschen Ingenieur an Architekt deen awer haaptsächlech als Astronom bekannt ass.
De Corlo Brioschi, deen als Kand vum Architekt Giuseppe Brioschi zu Mailand op d'Welt koum hat en Ingenieur-Architektestudium op der Universitéit vu Pavia gemaach. No sengem Studium koum de Brioschi op den Astronomeschen Observatoire vu Brera wou hie vun 1804 bis den 9. Mäerz 1813 bliwwen ass. Duerno huet hie fënnefanenhalleft Joer zu Mailand um geographeschen Institut vun der Arméi geschafft, wou hien ënner anerem d'geodetesch Triangulatioun vun den Herzogtemer Parma a Piacenza gemaach huet.
1818 koum hien op Propositioun vum Barnaba Orioani op den Observatoire vun Neapel, wou hien nom Giuseppe Piazzi sengem Doud Direkter gouf. Dernieft war hie vun 1824 bis zu sengem Doud Professer fir Astronomie op der Universitéit vun Neapel.
Eng vu sengen éischten Aarbechten zu Neapel war fir am Osttuerm vum Observatoire e Reichenbach-Repetitiounskrees opriichten ze loossen.
Den 10. Mee 1822 gouf hie Member vun der Royal Astronomical Society.
De Brioschi huet sech och fir d'Loftfaart intresséiert. Den 22. August 1808 huet hien zesumme mam Pasquale Andreoli en Héichterekord vun 8.262 Meter an engem aerostatesche Ballon opgestallt.
Eino Ruutsalo
Den  Eino Ruutsalo, gebuer als  Eino Kalevi Ruuth  den 19. September 1921 zu Tiutinen a Finnland a gestuerwen den 2. Abrëll 2001 zu Helsinki, war e finnesche Filmregisseur, Kameramann an Dréibuchauteur.
Voiture Corail
Als Corail Voiturë bezeechent een eng Serie vu Persounevoiturë vun der SNCF, an duerno vun den CFL, fir den nationalen an internationale Schnellzuchverkéier. Corail ass dobäi souwuel eng Ofkierzung vum franséischen " Confort sur Rail ", wéi och eng Uspillung op déi korallefaarweg Diere vun der ursprénglecher Livrée. Si goufen a 7 Tranchë vun der SNCF tëscht 1975 an 1984 an Déngscht gestallt.
Typpen
Et ënnerscheet een 2 Serië vu Voituren déi fir ënnerschiddlech Asätz bestëmmt waren. D'VUe ware fir den EuroCity-Betrib bestëmmt, wärend d'VTUen éischter am Trafic op de groussen Axen a Frankräich lafe sollten.
VTU Serie
Déi Serie besteet aus Voiturë mat Mëttelgang. Et gëtt där Voiturë mat nëmmen éischter Klass (A10tu) an nëmmen zweeter Klass (B10t a B11tu), an där mat éischter an zweeter Klass (A5B5tu). Et gëtt 5 Restaurantsvoituren déi ënner der Bezeechnung B5rtux lafen.
Bei dëse Bezeechnunge steet de Buschtaf A fir éischt Klass, B fir zweet Klass an d'Ziffer steet fir d'Zuel vun imagninäre Compartimenter fir déi jeeweileg Klass, oder anescht gesot fir d'Zuel vu Fënsteren an der jeeweileger Klass.
VU Serie
Déi Serie besteet aus Voituren déi a Compartimenter ënnerdeelt sinn. Do ënnerscheet een tëscht A4B6u, B11u an enger Serie B6Dux-Fourgonen.
Asaz
D'Corail Material war fir den internationale Schnellzuchtrafic geduecht a gouf zanter 1975 och op den internationale Verbindungen tëscht Frankräich a sengen Nopeschlänner agesat. Zanter 1992 gi fir d'éischt déi national an duerno déi international Schnellzich schrëttweis duerch TGV-Zich ersat. Haut fënnt een d'Coraile virun allem op den TER Zich. Mat Ausnam vun de Lunéa-Zich, ass den EuroCity 295/296 Jean Monnet haut den eenzegen Zuch op deem SNCF Corail-Voiturë regulär an d'Ausland fueren. Fir de Rescht komme se nëmmen nach bis an d'Grenzgaren, zum Beispill Ventimiglia a Portbou.
Corail beim CFL
Bis 2007 gouf et tëscht dem CFL an der SNCF en Accord fir Ausgläichsleeschtunge fir d'Verbindunge Lëtzebuerg - Paräis a Lëtzebuerg - Nice. Dat huet geheescht datt CFL Material a Frankräich gelaf ass, fir den Asaz vun SNCF Material zu Lëtzebuerg ze kompenséieren. Fir dat ze maachen, hunn d'CFL bei der SNCF am Ganze 16 Corail-Voiturë kaaft. Déi sinn dunn a Frankräich mat SNCF Logo gefuer.
Wéi 2007 den TGV koum, ass dat Material net méi gebraucht ginn, well de Lëtzebuerger Staat sech um Bau vun der LGV Est finanziell bedeelegt huet.
Déi 16 Voiturë sinn zanterhier am Asaz beim CFL. Si kruten en CFL Logo a lafen haut op de Schnellzich a Richtung Schwäiz, Léck, Bréissel an am Lëtzebuerg-Blankenberge-Express.
Et handelt sech ëm 9 VTU B10tu vun 1975, 4 VTU B10tu vun 1982 an 3 VU A4B6u vun 1975. Dat ganzt Material ass 2002 moderniséiert ginn, an ass fir eng Héchstvitesse vun 160 km/h zougelooss.
Am Abrëll 2010 gouf bekannt datt d'CFL plangen d'Corailmaterial bis Juli 2010 ze verkafen.
Um Spaweck
D'CFL Corailen um rail.lu
Scotland Yard jagt Dr. Mabuse
Scotland Yard jagt Dr. Mabuse ass en däitsche Film vum Paul May aus dem Joer 1963 no de Personnagë vum Norbert Jacques.
Ëm wat geet et am Film?
Den Dr. Mabuse ass vun Hamburg op London geplënnert. Do plangt hien der brittescher Regierung säi Wëllen opzezwéngen...
CR167
Den CR167 ass e Chemin repris am Kanton Réimech a geet vun der Kräizung mam CR162 an CR226 an ëstlecher Richtung bis op Duelem.
Den CR167 ass ronn 1,9 km laang.
Sosigenes vun Alexandria
De Sosigenes vun Alexandria (Sōsigénēs hó Alexandréus) war e spéit-hellenisteschen Astronom, dee bei der Kalennerreform ënner dem Gaius Iulius Caesar (Julianesche Kalenner), nieft anere wéi warscheinlech och den Acoreus, als Beroder geschafft huet an deen och d'Schrëft vum Caesar De astris, aus där nëmmen nach Fragmenter iwwer d'Wiederzeeche bekannt sinn, beaflosst huet. De Plinius den Eeleren hat a senger Naturalis historia d'Erkenntnes vum Sosigenes a vum Kidenas, datt de Merkur ni méi wéi 22 Grad vun der Sonn ewech steet, iwwerliwwert (Buch II, 39).
Den Äerdmoundkrater Sosigenes ass no him genannt.
De Sosigenes vun Alexandria ass net ze verwiessele mam Sosigenes dem Peripatetiker, dee sech och mat astronomeschen Theme beschäftegt huet.
Saint-Médard
Saint-Médard ass en Toponym dee vum hellege Médard ofgeleet ass, a sech op en ettlech Uertschafte bezitt:
Gerhard Gnann
De Gerhard Gnann, gebuer 1962 zu Bad Buchau an Däitschland, ass en Organist a Museksprofesser.
Hien huet seng Léier op der Sweelinck Academie vum Conservatoire vun Amsterdam gemaach. Seng Léiermeeschtere waren den Ton Koopmann an Ewald Kooiman.
Hien huet en ettlech Uergelconcourse gewonnen, dorënner een um Bach-Museksfestival a Flandern. 1994 gouf hien Organist zu Freiburg an 1997 Professer op der Johannes Gutenberg Universität Mainz an der Sektioun Hochschule für Musik und Akademie für Bildende Künste, wou e sech ëm d'Studiegäng fir den Diplom-Kirchenmusik bekëmmert.
Gilles (Familljennumm)
Gilles ass de Familljennumm vun ë. a. dëse Persounen:
(497) Iva
Den (497) Iva ass en Asteroid vun der Haaptceinture, deen de 4. November 1902 vum Astronom Raymond Smith Dugan zu Heidelberg entdeckt gouf.
Edmond
Edmond ass, am däitsch- a franséischsproochege Raum a ronderëm, e geleefege Virnumm.
Ënner de Leit mat deem Virnumm sinn:
Anaxagoras (Moundkrater)
Den Anaxagoras ass en Aschlagkrater um Äerdmound héich am Norde op der viischter Äerdmoundsäit. En iwwerlagert den eelere Krater Goldschmidt am Osten. Weider am Südoste läit de Krater Barrow. De Krater ass relativ jonk. Hien huet e Stralesystem a säi Kraterrand ass wéineg erodéiert. Am sengem Zentrum ass wéi bal an all Krater en Zentralbierg.
Niewekrateren
De Krater gouf am Joer 1935 vun der IAU nom griichesche Philosoph an Astronom Anaxagoras genannt.
Pouilly-sur-Meuse
Pouilly-sur-Meuse ass eng franséisch Gemeng am Departement Meuse an der Regioun Grand Est.
Pouilly-sur-Meuse läit um rietsen Uwänner vun der Meuse a laanscht de Canal de la Meuse. E puer Haiser an e Camping leien op enger Insel am Floss.
Cercles
Cercles ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2017 mat der Gemeng La Tour-Blanche gehéiert s'als delegéiert Gemeng zu der neier Gemeng La Tour-Blanche-Cercles
Jaroslav Seifert
De Jaroslav Seifert, gebuer den 23. September 1901 zu Prag an och do den 10. Januar 1986 gestuerwen, war en tschecheschen Dichter, Schrëftsteller, Journalist an Iwwersetzer.
Hie war zimech fréi schonn e bedeitende Representant vun der tschechescher Proletarescher Poesie, a gouf spéiderhin ee vun de wichtegsten Dichter vum Poetismus.
De Seifert war ee vun de Grënnungsmembere vum Kënschtlerensembel Devětsil ("Peschtkraut"), deen eng wichteg Roll an der tschechoslowakescher Avantgardebeweegung gespillt huet.
De Seifert krut 1984, als bis ewell deen eenzegen Tschech, de Literaturnobelpräis.
Gesamtwierk
Zanter 2001 kënnt no an no eng kritesch Editioun vu sengem Gesamtwierk op Tschechesch eraus, editéiert vum Literaturkritiker Jiří Brabec.
L'innocente
L'innocente ass e franséisch-italieenesche Film vum Luchino Visconti aus dem Joer 1974 no engem Roman vum Gabriele D'Annunzio.
Ëm wat geet et am Film?
D'Giuliana Hermil gëtt stänneg vun hirem Mann bedrunn. Si léisst sech eng Kéier mam Filippo d'Arborio an. Vun där enger Nuecht mam Filippo erwaart si e Kand…
(367789) 2011 AG5
Am Juni 2012 war hien nieft 2007 VK184 den eenzegen Objet op der Turiner Skala mat engem Risikowäert vun iwwer Null.
Den 21. Dezember 2012 hunn d'Astronome vum Gemini Nord Teleskop um Mauna Kea Entwarnung fir d'Gefor vun engem Aschlag vum äerdnoen Asteroid ginn.
Standard instrument departure
Eng Standard instrument departure (SID) ass eng festgeluecht Streck, op där Fligere mat IFR-Fluchpläng nom Start fléie kënne fir op eng Loftstrooss ze kommen. Déi Streck fänkt beim Enn vun der Startbunn un a féiert op enger spezifescher Streck bis op ee Weepunkt vun enger Loftstrooss, nodeem d'SID normalerweis och benannt ass. SIDe gi vun der Fluchsécherung vum jeeweilege Land (zu Lëtzebuerg d'ANA) geplangt a publizéiert. Hiert Géigestéck sinn d'Standard terminal arrival routen.
Claudine Coster
D'Claudine Coster, gebuer als Claudine Marie Josèphe Coster de 16. Februar 1939 zu Nanzeg, ass eng franséisch Schauspillerin.
Si war als Schauspillerin méi am Theater wéi am Kino aktiv.
Si war vun 1963 bis zu deem sengem Doud am Joer 1995 mam Schauspiller Robert Manuel bestuet.
George Hilton
Den George Hilton, gebuer als Jorge Hill Acosta y Lara de 16. Juli 1934 zu Montevideo an Uruguay a gestuerwen den 28. Juli 2019 zu Roum war en uruguayesche Schauspiller.
Den George Hilton huet an iwwer 70 Kinos- an TV-Filmer matgespillt. Hie krut seng éischt Rollen als Schauspiller beim Film an Argentinien.
Dwayn Holter
Den Dwayn Holter, gebuer de 15. Juni 1995, ass e lëtzebuergesche Foussballspiller.
Hien huet de 26. Mee 2014 fir d'éischt fir déi lëtzebuergesch Foussballnationalekipp gespillt.
Mierfdeeg
Mierfdeeg, och Knieddeeg, ass eng Zort Deeg dee fest ass. E geet net op, well gemenkerhand keen Dreifmëttel drakënnt, op d'mannst net wann den Deeg dënn ausgerullt gëtt.
Als éischt gëtt Fett (Botter, Margarine oder Schmalz) mam Miel verkniet, an enger Proportioun 1:2. Doduerch kritt de Mielstëbs eng kleng Fettschicht an entwéckelt manner Gluten. Et däerf een awer och net ze laang knieden, well soss zitt sech dat bësse Gluten wat sech awer bilt an d'Längt an den Deeg gëtt haart, amplaz liicht a brécheg.
Wann den Deeg net neutral oder gehäerzt, mä séiss sollt ginn, da kann ee par Rapport zum Miel en Drëttel Zocker mat drënnerginn.
Duerno gëtt den Deeg duerch e bësse kal Flëssegkeet gebonnen, dat ka Waasser oder Mëllech sinn, heiansdo ass och en Ee mat dobäi.
Mierfdeeg gëtt geholl fir Kichelcher a Quichen. Als Stabiliséierung vum Buedem kënnt en och a verschidde Kuchen.
בצק פריך
Gusev (Marskrater)
De Gusev-Krater ass en 166 km grousse Krater um Planéit Mars. Säin Numm huet hie vun der IAU am Joer 1976 kritt. Hien ass nom russeschen Astronom Matwei Matwejewitsch Gussew (1826–1866) genannt.
Lag
D'Koordinate vum Marskrater sinn: 14,6° Süd an 175,4° Ost (184,6° West). U sengem nërdlechen Enn grenzt d'Déift Elysium Planitia, am Süde schléisse sech d'Héichlänner Terra Cimmeria an Terra Sirenum un.
Genesis
De Gusev-Krater entstoung duerch en Aschlag vun engem Asteroid viru ronn 3,5 Milliarde Joer. No de Wëssenschaftler war an der Zäit duerno duerch Canyon Ma'adim Vallis denn am Süden drastéisst, en Äis-Waasser-Gemësch oder flëssegt Waasser an de Krater gelaf. Méiglecherweis war de Gusev-Krater a fréieren Zäite voll Waasser.
Fuerschung
De 4. Januar 2004 war d'US-amerikanesch Marssond Spirit am Gusev-Krater gelant. Am Laf vun der Missioun hat de Spirit Hiweiser op eng fréier Verwitterung vum Gestengs duerch flëssegt Waasser fonnt. Dat weist sech beispillsweis duerch d'Existenz vum Eisemineral Goethit, dat mat dem Mößbauer-Spektrometer u Bord vum Spirit nogewise gouf. Ob d'Waasser op der Uewerfläch oder als Grondwaasser opgetruede war, ass ëmmer nach eng oppe Fro.
Wiseppe
Wiseppe ass eng franséisch Gemeng am Departement Meuse an der Regioun Grand Est.
Wiseppe läit am Dall vun der Baach mam selwechten Numm.
Lëtzebuerger Fligereimusée zu Munneref
De Lëtzebuerger Fligereimusée zu Munneref, op Franséisch Musée de l'aviation luxembourgeoise, ass deen éischte Musée zu Lëtzebuerg, dee sech mat der Fligerei am Ländche beschäftegt. De Fligereimusée huet de 15. Juni 2012 seng Dieren am Pavillon vun der Kind-Quell am Park vum Thermalbad zu Munneref opgemaach.
Zu den Haapttheme vum Musée gehéiert den 1. groussen internationale Meeting vun der Fligerei zu Munneref am Joer 1910, dee sengerzäit op Bedreiwe vum Charles Bettendorf op deem senger Proprietéit ofgehale gouf.
De Musée gëtt vum Veräin Association luxembourgeoise pour le maintien du patrimoine aéronautique bedriwwen.
Saint-Didier-d'Aussiat
Saint-Didier-d'Aussiat ass eng franséisch Gemeng am Departement Ain an der Regioun Auvergne-Rhône-Alpes.
Fritz Umgelter
De Fritz Umgelter, gebuer den 18. August 1922 zu Stuttgart a gestuerwen den 9. Mee 1981 zu Frankfurt am Main, war en däitsche Schauspiller, Film- an Theaterregisseur.
De Fritz Umgelter huet haaptsächlech fir d'Televisioun als Regisseur vu Filmer a Serië geschafft. Hien huet awer och e puer Filmer fir de Kino als Regisseur gedréint.
Canton du Pont-de-Claix
De Canton du Pont-de-Claix ass eng franséisch administrativ Andeelung am Arrondissement Grenobel am Departement Isère an der Regioun Auvergne-Rhône-Alpes.
Le Chesne (Ardennes)
Le Chesne ass eng fréier franséisch Gemeng an den Ardennen an der Regioun Grand Est. Duerch d'Gemeng leeft de Canal des Ardennes, deen do op senger héchster Plaz tëscht dem Dall vun der Aisne (Floss) an deem vun der Bar ass.
Den 1. Januar 2016 huet Le Chesne mat Louvergny a Les Alleux fusionéiert fir déi nei Gemeng Bairon et ses environs ze bilden. Déi fréier Gemenge sinn alleguer delegéiert Gemengen an der neier Struktur.
Nuit d'or
Nuit d'or ass e franséisch-däitsche Film vum Serge Moati aus dem Joer 1976.
Ëm wat geet et am Film?
E Mann deen dout soll sinn, daucht erëm op, a rächt sech un deenen déi hie wollten aus der Welt schafen…
Jean Künsch
De Jean Künsch, gebuer de 25. August 1943 an der Stad Lëtzebuerg ass e lëtzebuergesche Sculpteur.
Hie mécht haaptsächlech Skulpturen aus Stolschrott deen hien zesummeschweesst.
Säin éischte Léiermeeschter war de Lucien Wercollier. Spéider huet de Jean Künsch u Coursen iwwer Metallverformen op der Europäescher Konschtakedemie zu Tréier deelgeholl.
De Jean Künsch lieft zu Leideleng wou en och säin Atelier huet.
Ausstellungen
Zanter uganks 2000 stellt hien a reegelméissegen Ofstänn zu Lëtzebuerg an am Ausland aus:
François Schlechter
De François Schlechter, gebuer den 9. Mee 1933 an der Stad Lëtzebuerg a gestuerwen den 20. Mäerz 2015, war e fréiere lëtzebuergesche Ringer an Olympionik.
Hien huet Lëtzebuerg op den Olympesche Summerspiller 1960 zu Roum vertrueden, wou hie sech an der Bantamgewiichtklass (bis 60 kg) als Leschte vun 28 Ringer klasséiert huet.
Lëtzebuerg huet 4 Ringer op Roum geschéckt, de Schlechter war mat 27 Joer den eelste vun hinnen (déi aner dräi waren de Bernard Philippe, de Jean Claude Schintgen an de Raymond Schummer).
Polliat
Polliat ass eng franséisch Gemeng am Departement Ain an der Regioun Auvergne-Rhône-Alpes.
Edy Schmit
Den  Edy Schmit oder Édouard Schmit, gebuer den 23. Dezember 1930 an der Stad Lëtzebuerg, ass e fréiere lëtzebuergesche Fechter an Olympionik.
Hien huet Lëtzebuerg op den Olympesche Summerspiller 1956 zu Melbourne an 1960 zu Roum vertrueden.
Bluebird Music
Bluebird Music a.s.b.l. ass e lëtzebuergesche Veräin ouni Gewënnzweck, deen 2013 zu Mamer gegrënnt gouf, deen de 6. Januar 2014 ënnert der Nr. F9795 am Registre de commerce et des sociétés ugemellt gouf a säi Sëtz zu Bouneweg huet.
Haaptzil vun der Associatioun ass et, déi musekalesch an artistesch Zeen zu Lëtzebuerg an an der Groussregioun ze fërderen andeems se kulturell Manifestatiounen organiséiert an hir Promotioun bedreift. De Veräin ass politesch a reliéis neutral.
Père Blanc
De Père Blanc gëtt zesummegestallt aus engem Basisliqueur, dee mat Kraider a Gewierzer gemëscht gëtt. En huet en Alkoholgehalt vu 40 % an ass och d'Basisprodukt fir den Elixir de Mondorf an d'Liqueur d'Echternach, déi doraus entwéckelt goufen.
D'Mark Liqueur des pères blancs gouf den 1. Dezember 1892 vum Charles Schmitt-Krombach, engem Industriellen zu Ettelbréck, déposéiert.
Hautdesdaags gëtt de Père Blanc vun der Brennerei Pitz-Schweitzer vun Housen produzéiert, déi och d'Patent huet fir eng aner lëtzebuergesch Spezialitéit, de Maagbitter Buff, hierzestellen.
CR168
Den CR168 ass e Chemin repris am Kanton Esch-Uelzecht a geet vu Bieles an ëstlecher Richtung bis op Näerzeng.
Den CR168 ass ronn 12,2 km laang.
Olizy-sur-Chiers
Olizy-sur-Chiers ass eng franséisch Gemeng am Departement Meuse an der Regioun Grand Est.
Olizy läit am Dall vun der Kuer.
Mike Mathias
Hie gouf den 28. Abrëll 2014 zum Member vum Staatsrot ernannt, wou en den Albert Hansen ersat huet. Hie gouf de 6. Mee 2014 vereedegt. Den 1. Februar 2019 huet hien demissionéiert a gouf duerch den Yves Wagener ersat.
Saint-Loup-sur-Semouse
Saint-Loup-sur-Semouse ass eng franséisch Gemeng am Departement Haute-Saône an der Regioun Bourgogne-Franche-Comté am Dall vun der Semouse an der Augronne.
Edwards Air Force Base
D'Edwards Air Force Base ass eng Loftwaffebasis vun der United States Air Force am Antelope Valley no bei Lancaster a Kalifornien. Si läit ronn 100 km nërdlech vu Los Angeles. Mat hiren ausgedeente Pisten op dem ausgedrëchnete Séi Rogers Dry Lake ass si duerch déi do ausgefouerten Testflich vu verschiddene Fligertyppen an als Landeplaz vum Space Shuttle weltwäit bekannt ginn.
Janine Crispin
D'Janine Crispin, gebuer als Jeannine Crépin de 25. Juni 1911 zu Paräis an och do gestuerwen de 16. Juni 2001 war eng franséisch Schauspillerin.
Saint-Loup-sur-Semouse
D'Gemeng ass besonnesch vun industriellen Akktivitéiten zanter dem 17. Joerhonnert markéiert. Et waren deemools haaptsächlech Gierwereien, Neelfabrécken, a Wiewereien déi sech do etabléiert haten. Am 19. Joerhonnert koume Schongfabrécken, Atelieren déi Stréihitt gemaach hunn a Broderien derbäi.
1860 gouf se Cité du meuble wéi sech do Stullfabrikanten ënner dem Numm Usines réunies installéiert hunn, déi duerno och Sällercher, Schlofkummeren an Iesszëmmere produzéiert hunn. Déi Firma huet 2012 de Betrib zougemaach. Haut gëtt et nach just eng Konschtschräinerei an der Gemeng.
Edwards Air Force Base
De ronn 74 km² grousse Stëtzpunkt gëtt vun der US-Air Force an der NASA benotzt, déi do hiren Dryden Flight Research Center bedreift. D'USAF schafft op hirem Air Force Flight Test Center (AFFTC) un Entwécklungen an Tester vu bemannten an onbemannten Loftgefierer, inklusiv vun deenen hirer Avionik. Déi zweet bedeitend Ariichtung vun der US-Loftwaff ass hir Testpilote-Schoul.
Pontpierre
Pontpierre ass:
Edwards Air Force Base
D'Standard-Start- a Landebunn ass eng 4.580 Meter laang Bëtongspiste (04/22), awer déi ganz glat a flaach Buedemfläch vum ausgedréchnete Séi erlaabt och Landungen um kompletten Terrain. Orientéierung fir d'Piloten ass um Séibuedem eng Wandrous mat 1220 Meter Duerchmiesser. Zousätzlech si ronn 20 verschidde Landebunne markéiert, déi längst dovun, Landebunn 17/35, ass 11.920 m x 275 m grouss. D'Airbase war ronn 50-mol d'Standardlandeplaz fir d'Shuttle-Missiounen. Fir d'lescht war do am September 2009 d'Discovery am Kader vun der Missioun STS-128 gelant.
Op der Edwards Air Base ass och de Birk Flight Test Center op deem am August 2011 Tester mam onbemannte Global-Hawk-Fliger gemaach goufen. Nordwestlech vun der Base läit de Mojave Air & Space Port.
Geschicht
Ufanks als Muroc Army Air Field a spéider als Muroc Army Air Force Base bezeechent, gouf se den 8. Dezember 1949 nom Testpilot Glen Edwards genannt, deen als Kopilot vum Prototyp Northrop YB-49 de 5. Juni 1948 op där Plaz déidlech verongléckt war.
Richard Münch
De Richard Münch, gebuer als Richard Heinrich Ludwig Münch den 10. Januar 1916 zu Gießen a gestuerwen de 5. Juni 1987 zu Málaga a Spuenien, war en däitsche Schauspiller.
Eréischt am Joer 1951 huet hien am Film Der Verlorene, vum Peter Lorre säin éischten Optrëtt am Kino. Bedeitend Filmer mat him sinn Das Wunder des Malachias (1961) vum Bernhard Wicki, The Train (1964) vum John Frankenheimer a Patton (1970) vum Franklin J. Schaffner.
Hercules A
Hercules A ass eng elliptesch Radiogalaxis, déi 2,1 Milliarde Liichtjoer vun eis ewech am Stärebild Hercules läit.
Op Fotoen am visuelle Spektralberäich gesäit den Hercules A wéi eng typesch elliptesch Galaxis aus. Observatiounen am Radioberäich weisen awer en iwwer eng Millioun Liichtjoer grousse Plasma-Jet. Weider Observatiounen deiten drop hin, datt d'Galaxis, och bekannt als 3C 348, mat ronn 1015 Sonnemassen déi 1.000-fach Mass vun der Mëllechstrooss huet, an datt kiert zentraalt Schwaarzt Lach mat 4 Milliarde Sonnemassen och 1.000-fach Mass vun deem vun der Mëllechstrooss huet a sou eent vun de gréisste bekannten iwwerhaapt ass. Och wann d'Physik hanner den Jets nach net ganz kloer ass, staamt deenen hir Energie méiglecherweis aus dem Matièrestroum op d'schwaarzt Lach zou.
Nationalstrooss 4A
D'Nationalstrooss 4A oder N4A ass eng Nationalstrooss am Kanton Lëtzebuerg um Territoire vun der Stad Lëtzebuerg. Se leeft vum Rond-point Gluck iwwert d'Cloche d'or bis bei de Stadion vu Lëtzebuerg, wou se op d'N4 stéisst.
Entwécklung vun der N4A
D'N4A ass mam Gesetz vum 15. Dezember 2021 iwwert d'Reklassement vum Stroossereseau geschaaft ginn.
Montrevel-en-Bresse
Montrevel-en-Bresse ass eng franséisch Gemeng am Departement Ain an der Regioun Auvergne-Rhône-Alpes.
La Tour-Blanche
La Tour-Blanche ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2017 mat der Gemeng Cercles gehéiert s'als delegéiert Gemeng zu der neier Gemeng La Tour-Blanche-Cercles